# УКАЗАНИЯ ЗА ТЕХНИЧЕСКО ОФОРМЛЕНИЕ

# на докладите и научните съобщения

# в XXIII научна конференция с международно участие

# „ОБЩЕСТВОТО НА ЗНАНИЕТО И ХУМАНИЗМЪТ НА XXI ВЕК“

# ЗАГЛАВИЕ [Times new Roman, 12, Caps lock, Bold]

**Име, фамилия [11 bold, без титли]**

*Институция [11 italic]*

***Резюме:*** *В резюмето се представят целта на изследването, използваната методология и са очертани новостите и резултатите. Резюмето трябва да съответства на заглавието, ключовите думи и текста на научното произведение.**[Дължина от 1000 до 1500 знака с интервалите, шрифт Times New Roman, размер 11, курсив (Italic), двустранно подравнен (Justified), междуредие и разстояние между абзаците (Line and Paragraph Spacing) 1.0]*

***Ключови думи:*** *[До 5 ключови думи, разделени с точка и запетая* ***;*** *шрифт Times New Roman, размер 11, курсив (Italic), двустранно подравнен (Justified), междуредие и разстояние между абзаците (Line and Paragraph Spacing) 1.0]*

**МОЛЯ, ЗАПОЗНАЙТЕ СЕ ПОДРОБНО С ТЕХНИЧЕСКИТЕ УКАЗАНИЯ!** За улесняване на процеса по рецензирането и публикуването на материала Ви, използвайте предоставения шаблон и следвайте тези технически указания. Целта им е да подпомогне качеството на научните публикации и единната визия на сборника.

**Обем:** Докладите трябва да бъдат с общ обем до 10 стандартни страници (18000 знака с интервалите/шпациите), включително резюметата и ключовите думи на български и английски език, таблиците и фигурите, бележките и литературата на български и английски език.

Научните съобщения трябва да бъдат с общ обем до 5 стандартни страници (9000 знака с интервалите/шпациите), включително резюметата и ключовите думи на български и английски език, таблиците и фигурите, бележките и литературата на български и английски език.

**Оформление**: Основният текст на материала трябва да бъде в Times New Roman 11, двустранно подравнен (Justified). Новият ред на всички абзаци (включително заглавия на раздели, параграфи и подпараграфи) трябва да е бъде с отстояние (First Line) 0,75 cm.

Вътрешните заглавия не се номерират. Форматират се със същия шрифт и големина като основния текст, но са в получер шрифт (Bold) и ляво подравнени. Не се оставя празен ред след тях.

**Страниците** НЕ се номерират.

**Бележките** се поставят в раздел „Бележки“ в края на публикацията. Не използвайте автоматичната функция за бележки в края на текста (endnotes), а ги поставете ръчно. В текста препратките към бележките се обозначават с арабски цифри от едно до безкрай и се форматират като горен индекс1 (Superscript). Не се приемат бележки под линия!

Докладът трябва да съдържа следните озаглавени параграфи – въведение, методология на изследването, резултати, изводи/дискусия, заключение, както е посочено по-долу.

**ВЪВЕДЕНИЕ**

Въведението съдържа информация за текущото състояние на изследвания в доклада проблем.

[Оформление: *Times New Roman 11, двустранно подравнен/Center Alignment, междуредие и разстояние между абзаците (Line and Paragraph Spacing) 1.0.*]

**МЕТОДОЛОГИЯ НА ИЗСЛЕДВАНЕТО**

В този раздел се представя използваната методология при провеждането на изследването.

[Оформление: *Times New Roman* 11*, двустранно подравнен/Center Alignment, междуредие и разстояние между абзаците (Line and Paragraph Spacing) 1.0.*]

**РЕЗУЛТАТИ**

При поднасяне на информацията се цитират използваните източници. Повече информация е предоставена по-надолу в раздел „Цитиране“.

[Оформление на този параграф: *Times New Roman 11, двустранно подравнен/Center Alignment, междуредие и разстояние между абзаците (Line and Paragraph Spacing) 1.0*.]

**ИЗВОДИ/ДИСКУСИЯ**

**Таблици и фигури**

Всички таблици и фигури трябва да бъдат цитирани в текста в кръгли скоби по този начин: (фиг. 1) или (табл. 1). Поставят се в края на абзаца, в който са споменати за пръв път. Номерират се последователно с арабски цифри от едно до безкрай.

Таблиците и фигурите трябва да бъдат изпратени и като отделни файлове във формат .jpg или .pdf, обединени в един архивен файл (ZIP или RAR).

Заглавието на фигурата трябва да бъде центрирано и поставено **под** фигурата.

*Фиг. 1. Заглавието на фигурата е в Times New Roman 9, в курсив, центрирано/Center Alignment, с един празен ред след него, без отстъп за нов ред.*

Заглавието на таблицата трябва да бъде центрирано и поставено **над** таблицата.

*Таблица 1. Заглавието на таблицата е в Times New Roman 9, в курсив, центрирано/Center Alignment, без празен ред след него, без отстъп за нов ред.*

|  |  |  |
| --- | --- | --- |
| **…………………** | **…………………** | **………………..** |
| ….. | …. | …. |
| …. | …. | …. |
| .... | …. | …. |
| …. | …. | …. |

**Формули, уравнения и математически изрази**

Всяко уравнение трябва да бъде представено на нов ред, с по един празен ред преди и след него. Уравненията трябва да бъдат ясни и използваните изрази да бъдат обяснени в текста. Уравненията се номерират последователно във външния десен ъгъл, с арабски цифри и кръгли скоби, както е показано в уравнения 1 – 3 по-долу.

В този случай управляващата система от уравнения може да бъде записана, както следва:

 (1)

 (2)

 (3)

**Оформление на списъци с подточки**

Списъците с подточки се означават с арабски цифри, тирета или букви на кирилица. Не се допускат звездички, точки, чавки, стрелки или други означения!

Номерирани списъци

1. Първи ред.
2. Втори ред.
3. Трети ред.

Списъци с тирета

* Първо тире.
* Второ тире.
* Трето тире.

Списъци с подточки

1. Първа подточка.
2. Втора подточка.
3. Трета подточка.

**Посочване на дати**

Датите се оформят с арабски цифри като дните, месеците и годините се отделят с точка, а след годината се изписва съкращението „г.“: 20.11.2018 г.

Времеви периоди се отделят с дълго тире (тире с интервали от двете страни): 1877 – 1878 г., 13.10. – 20.11.2018 г.

При дати от 1. до 9. число, не се изписва водеща нула на деня, но се изписва на месеца: 3.03.1878 г., 8.03., 6.09.1908 г.

Вековете се изписват с римски цифри, а годините с арабски. Вековете се съкращават на „в.“, годините на „г.“, хилядолетията на „хил.“, а десетилетията се означават с „год.“. Периодите се изписват с дълго тире и интервали от двете страни (V – VI в.). Преди новата ера се обозначава с „пр. Хр.“. Не се пише означение за години от новата ера.

Примери: 1876 г., 1877 – 1878 г., 70-те год. на XIX в., I в. пр. Хр. – I в.

Приблизителни дати се означават със съкращението „ок.“, а не с вълнообразни черти.

Думите начало, среда, край, половина и четвърт се изписват, а не се съкращават.

Примери: В края на ХХ и началото на XXI в.; в средата на X в., в първата половина на III хил.

**Съкращения и абревиатури**

При първа употреба се изписва цялостното наименование и абревиатурата се поставя в кръгли скоби. Пример: *Миналата година Министерството на образованието и науката (МОН) отдели...*

Когато се представят в несъкратен вид, названията, изписани на кирилица, се ограждат в кавички, защото представляват собствени имена – приложения в рамките на словосъчетания. Собствените имена, изписани с латиница, не се ограждат в кавички:

* служба „Контрол на общоопасните средства“ (КОС)
* издателство Simon & Schuster
* агенция „Ройтерс“ или агенция Reuters
* предаване на БиБиСи

**Цитиране**

Всяко предаване на оригинален чужд текст се обозначава като цитат. Всяко преразказване на чужд текст също изисква позоваване. Докладите преминават проверка за плагиатство чрез софтуера StrikePlagiarism, предоставен от МОН на всички висши училища. Организаторите на научната конференция си запазват правото да не публикуват материали с некоректно позоваване.

Използваните източници се цитират в основния текст в кръгли (...) скоби с фамилия на автора на латиница и година на публикуване без запетая: (Benbasat 2022). Ако има нужда да се посочи и конкретна страница (напр. с. 690), тя се посочва като се означава с „p. “: (Benbasat 2022, p. 690); при повече от една цитирана страница се използва “pp.” и късо тире (без интервали от двете страни): (Benbasat 2022, pp. 690-695, 698).

*Къси цитати* – до два реда, се поставят в основния текст, обозначават се с кавички и се следват от източник.

**Пример**: Както отбелязва Веселин Трайков, „икономическата дейност на Раковски се отличава с многопосочността си“ (Traykov 1974, p. 87).

*Дълги цитати* – повече от два реда, се поставят в отделен абзац, който е оформен графично в курсив с допълнителен отстъп вляво (*Left 1,25 cm*) и не се слагат в кавички. Източникът се посочва в края на цитата, след затварящите кавички, а точката се слага след източника.

**Пример**:

Както отбелязва Веселин Трайков,

*икономическата дейност на Раковски се отличава с многопосочността си: той чертае разнообразни планове, впуска се в сложни сделки, старае се да разшири дейността си не само в Цариград, но и из пределите на страната, та и в чужбина*

(Traykov 1974, p. 87).

**Цитиране на повече от един източник**

При посочване на повече от един източник в текста, източниците се изброяват хронологично по годината на издаване от най-ранната до най-късната дата и се отделят с точка и запетая. Всеки източник е посочен отделно в литературата.

Пример: (Smith 2018; Orpet and Welsh 2019; Aspinall 2021).

При публикации от една и съща година и от автори с еднакви фамилни имена се посочват и инициалите: (O’Brien, D. 2022) (O’Brien, P. 2022).

Когато има два или повече източника от една и съща година, те се изброяват по азбучен ред.

Публикации на един и същи автор в една и съща година се отличават, като към годината се добавят малки букви на латиница (a, b, c). Буквата се определя по азбучния ред на заглавието: (Smith 2021a), (Smith 2021b).

SMITH, A. 2021a. *Power and media*. Abingdon: Routledge.

SMITH, A. 2021b. The media’s power in the 1900s. *European journal of modern history*, vol. 51, issue 2, pp. 201-211.

**Източници без дата на публикуване**

Когато датата на публикуване е неизвестна, използвайте „n.d.“ (not dated) на мястото на годината в цитирането в текста и в Литература/References. Ако използвате приблизителна дата, използвайте „c.“ (circa) преди годината и при цитиране в текста, и при описанието в литературата. Примери: (O’Connell n.d.), (Murphy c. 2022).

**Източници без място на публикуване**

Когато не е дадено място на публикуване, използвайте „s.l.“ (sine loco) и при цитиране в текста, и при описанието в литературата.

**Източници с повече от едно място на публикуване**

Посочва се само първото място.

**ЗАКЛЮЧЕНИЕ**

Заключението обобщава поднесената информация в доклада, основните изводи и приноси на автора, дава насоки за бъдеща работа по проблема.

**Благодарности:** Ако представеният материал е в резултат на научноизследователски проект, се изписва подкрепящата организация. При подаване на заявката се изтриват всички данни и обстоятелства, които могат да идентифицират автора. Същите се добавят при окончателното предаване на материалите. *[Times New Roman 11, ляво подравнен/Align Left, междуредие и разстояние между абзаците/Line and Paragraph Spacing 1.0]*

**БЕЛЕЖКИ** *[Times New Roman, 10, ляво подравнен/Align Left, междуредие и разстояние между абзаците/Line and Paragraphs Space 1.0]*

*Пример:*

1. Бележките се използват, когато са необходими текстови пояснения.
2. Ако не е приложим, този раздел се изтрива.
3. Бележките не се поставят под линия.
4. В раздел „Бележки“ се споменават непубликувани източници.
5. Не използвайте функцията за автоматично поставяне на бележки в края на текста (endnotes)!
6. Бележките се означават с горен индекс, номерирани ръчно и последователно с арабски цифри – 1,2,3. Индексът се поставя след препинателния знак, ако има такъв.4

**ЛИТЕРАТУРА/REFERENCES** *[Times New Roman 10, Line and Paragraphs Space 1.0, Align Left]*

Представянето на източниците в списъка с литературата става в съответствие с БДС ISO 690:2021 и заимства от Харвардската система. Списъкът на използваната литература трябва да съдържа източници, които са достъпни за проверка или справки.

Всички изброени в този раздел източници задължително трябва да бъдат цитирани в текста!

Раздел „Литература“ съдържа описанията на оригиналния език на публикациите.

Раздел References съдържа същите източници, но заглавията трябва да бъдат транслитерирани на латиница. Ако оригиналната публикация на кирилица (или друга азбука) съдържа и публикувано заглавие на латиница (напр. на английски, френски, немски език), то второто може да бъде ползвано. Ако няма публикувано заглавие на латиница, оригиналното заглавие се транслитерира, а не се превежда смислово.

Моля, използвайте следните източници за транслитериране:

* От български език: <https://slovored.com/transliteration/>.
* От руски език: <https://translit.cc/>
* От сръбски език: <http://www.lexilogos.com/keyboard/serbian_conversion.htm>
* От гръцки език: <http://gr.translit.cc/>

**\*ПРИМЕРИ ЗА ПОЗОВАВАНЕ НА ПЕЧАТНИ ИЗДАНИЯ**

**Списания**

*Описват се последователно автор (фамилно име, инициал на собствено име с главни букви), година на издаване, заглавие на статията, заглавие на списанието (в курсив), том, брой, страници на статията. Страниците се отделят с малко тире (без интервали от двете страни). В раздел References том и брой не се транслитерират, а се превеждат съответно като vol. и issue; страниците се означават с рр.*

ЛИТЕРАТУРА

БЕНБАСАТ, А., 2022. Антологията като книжен и издателски феномен. *Издател,* том ХХVI, брой 1, с. 28-38.

REFERENCES

BENBASAT, A., 2022. Anthology as a Book and Publishing Phenomenon. *Izdatel*, vol. XXVI, issue 1, pp. 28-38.

Такъв източник се цитира в основния текст като (Benbasat 2022).

**Книги**

*Описват се последователно автор (фамилно име, инициал на собствено име с главни букви), година на издаване, заглавие на книгата (в курсив), място на издаване и издател. Между инициала на собственото име на автора и годината се слага запетая. Между мястото на издаване и издателя се слага двоеточие. Кавичките на български език са горни и долни; на английски – само горни.*

ЛИТЕРАТУРА

ЦВЕТКОВА, Е., 2022. *Информация, библиотеки, образование. Приложение на съвременните мобилни технологии*. София: Академично издателство „За буквите – О писменехь“.

REFERENCES

TSVETKOVA,E., 2022. *Informatsia, biblioteki, obrazovanie. Prilozhenie na savremennite mobilni tehnologii.* Sofia: Akademichno izdatelstvo “Za bukvite – O pismeneh”.

Такъв източник се цитира в основния текст като (Tsvetkova 2022).

**Статии от сборници с редактор**

*Описват се последователно автор, година на издаване, заглавие на статия, съставител (фамилно име, инициал на собствено име с главни букви), заглавие на сборника (в курсив), страници на статията в сборника, място на издаване и издател. Информацията за сборника се отделя с В: в секция „Литература“ и с In: в секция „REFERENCES“. Между инициала на собственото име на автора и годината се слага запетая. Между мястото на издаване и издателя се слага двоеточие. Кавичките на български език са горни и долни; на английски – само горни.*

ЛИТЕРАТУРА

ЦВЕТКОВА, Е., 2021. Виртуални зали за четене и виртуални обучителни пространства – нови форми за виртуален достъп до недигитализирани документи и обекти от колекциите на културни институции. В: ГАНЧЕВА, Ж. (ред.). *Обществото на знанието и хуманизмът на XXI век,* с. 67-74. София: Академично издателство „За буквите – О писменехь“.

REFERENCES

TSVETKOVA, E., 2021. Virtualni zali za chetene i virtualni obuchitelni prostranstva – novi formi za virtualen dostap do nedigitalizirani dokumenti i obekti ot kolektsiite na kulturni institutsii. In: GANCHEVA, Z. (Ed.) *Obshtestvoto na znanieto i humanizmat na XXI vek,* pp. 67-74). Sofia: Akademichno izdatelstvo “Za bukvite – O pismeneh”.

Такъв източник се цитира в основния текст като (Tsvetkova 2022).

**\*ПРИМЕРИ ЗА ПОЗОВАВАНЕ НА ЕЛЕКТРОННИ РЕСУРСИ**

**Електронно списание**

*Описва се по същия начин като печатно списание, като се добавят датата на достъп: [viewed DD MMM YYYY], и линкът: Available from: линк към ресурса.*

ЛИТЕРАТУРА

НИКОЛОВ, Г., 2018. Марко Поло. Безсмъртно е твоето море. *Издател*, том ХХ, брой 1, с. 54-58. [viewed 10 June 2022]. Available from: https://publisher.bg/wp-content/uploads/2021/11/13.-IZDATEL\_1-2\_2018.pdf

REFERENCES

NIKOLOV, G., 2018. Marko Polo. Bezsmartno e tvoeto more. *Izdatel,* vol. XX, issue 1, pp. 54-58. [viewed 10 June 2022]. Available from: https://publisher.bg/wp-content/uploads/2021/11/13.-IZDATEL\_1-2\_2018.pdf

**Електронна книга**

*Описва се по същия начин като печатна книга, като се добавят датата на достъп: [viewed DD MMM YYYY], и линкът: Available from: линк към ресурса.*

ЛИТЕРАТУРА

ДЕНЧЕВ**,** С., 2019. *Информация и сигурност*. София: Академично издателство „За буквите – О писменехь“, [viewed 10 June 2022]. Available from: http://www.gutenberg.org/files/17426/17426-mp3/17426-mp3-chap10.mp3

REFERENCES

DENCHEV, S., 2019. *Informatsia i sigurnost*. Sofia: Akademichno izdatelstvo “Za bukvite – O pismeneh”. [viewed 10 June 2022]. Available from: http://www.gutenberg.org/files/17426/17426-mp3/17426-mp3-chap10.mp3

**Електронен сборник**

*Описва се по същия начин като печатeн сборник, като се добавят датата на достъп: [viewed DD MMM YYYY], и линкът: Available from: линк към ресурса.*

ЛИТЕРАТУРА

ЦВЕТКОВА, Е., 2021. Виртуални зали за четене и виртуални обучителни пространства – нови форми за виртуален достъп до недигитализирани документи и обекти от колекциите на културни институции. В: ГАНЧЕВА, Ж. (ред.) *Обществото на знанието и хуманизмът на XXI век*, с. 67-74. София: Академично издателство „За буквите – О писменехь“. [viewed 10 June 2022]. Available from: https://buditeli.unibit.bg/bg/lib/sbornik-2022

REFERENCES

TSVETKOVA, E., 2021. Virtualni zali za chetene i virtualni obuchitelni prostranstva – novi formi za virtualen dostap do nedigitalizirani dokumenti i obekti ot kolektsiite na kulturni institutsii. In: GANCHEVA, Zh. (ed.) *Obshtestvoto na znanieto i humanizmat na XXI vek,* pp. 67-74. Sofia: Akademichno izdatelstvo “Za bukvite – O pismeneh”. [viewed 10 June 2022]. Available from: https://buditeli.unibit.bg/bg/lib/sbornik-2022

**\*ПРИМЕР ЗА ПОЗОВАВАНЕ НА УЕБСАЙТ**

*Words Without Borders*: The online magazine for international literature. PEN American Center, © 2005 [viewed 12 July 2006]. Available from: http://........

**\*При наличие на DOI номер на източника той се поставя в края на библиографското описание.**

REFERENCES

DENCHEV, S. and PETEVA, I., 2018. Education and Globalization. Modern Dimensions of E-Governance in University Information Environment. EDULEARN18 Proceedings, pp. 1382-1387. doi: 10.21125/edulearn.2018.0439

**\*ЦИТИРАНЕ НА НЕКНИЖНИ МАТЕРИАЛИ – следва да бъде съобразено с действащия БДС ISO 690:2021.**

Примери:

Описание на снимка с посочване на размери:

КАРАДЖИАС, Петрос. 2024-06-18. Миротворци на ООН стоят пред порта, а отзад мъж и жена вървят към пропускателен пункт в контролирана от ООН буферна зона в центъра на разделената столица Никозия, Кипър. Размери: 180 х 120 мм. At: АП фото.

Описание на aртефакт:

ДЕ МЕСА, Хуан (художник), 1623 – 1627 г. Свети Йоан Кръстител. Скулптура. Дърворезба и цветни бои. At: Museo Nacional del Prado.

**ПУБЛИКАЦИИ С ПОВЕЧЕ ОТ ЕДИН АВТОР/СЪСТАВИТЕЛ**

*При цитиране в текста на публикации в съавторство, авторите се посочват по реда на тяхното изписване в публикацията, отделят се със запетая, а последният – със запетая и съюза AND. При повече от трима автори се посочва само първият, а останалите се означават с et al.*

*В библиографското описание се изписват до първите осем автори. Ако има повече, след осмия се добавя et al.*

|  |  |  |
| --- | --- | --- |
| **Брой автори** | **Цитиране в текста** | **Библиографско описание** |
| **1 автор** | DAVIS, V. (2019) … | DAVIS, V. (2019) … |
| **2 автори** | DAVIS, V. and BARRETT, M. (2019) … | DAVIS, V. and BARRETT, M. (2019) … |
| **3 автори** | DAVIS, V., BARRETT, M. and MCLACHLAN, F. (2019) … | DAVIS, V., BARRETT, M. and MCLACHLAN, F. (2019) … |
| **4 – 8 автори** | DAVIS, V. et al. (2019) … | DAVIS, V., BARRETT, M., MCLACHLAN, F. and PRETI, C. (2019)… |
| **Над 8 автори** | DAVIS, V. et al. (2019) … | DAVIS, V., BARRETT, M., MCLACHLAN, F., PRETI, C., JOZWIK, K., SHI, K., THOMSEN, B., WILLIAMS, H., et al. (2019)… |

# TITLE in English [Times new Roman, 12, Bold, Caps Lock]

***Abstract:*** *Смислов превод на резюмето на български език. [1000 – 1500 знака с интервалите, Times New Roman 11, курсив/Italic, двустранно подравняване/Justified, междуредие и разстояние между абзаците/Line and Paragraph Spacing 1.0]*

***Keywords:*** *[До 5 ключови думи, разделени с точка и запетая* ***;*** *шрифт Times New Roman, размер 11, курсив (Italic), двустранно подравнен (Justified), междуредие и разстояние между абзаците (Line and Paragraph Spacing) 1.0]*

Авторовата визитка съдържа лични и професионални данни и данни за принадлежност (афилиация) на английски език. Тя се изтрива при изпращане на заявката и се добавя при изпращане на окончателния материал за публикуване. Неприложимите елементи се изтриват.

Academic position/title, Name, Surname

ORCID, WoS, SCOPUS ID

*[за студенти, докторанти и млади учени]* Scientific Advisor: Title and Names

Institution/Organization

City, Country

E-mail: